./data/phi1351/phi005/phi1351.phi005.perseus-lat1.xml
Cornelius Tacitus
Cassium officio exequiarum, quod primum indicium mali  neque in longum dilatum est, sed Silanus additur, nullo crimine nisi quod  Cassius opibus vetustis et gravitate morum, Silanus claritudine generis et modesta iuventa praecellebant  igitur missa ad senatum oratione removendos a re publica utrosque disseruit, obiectavitque Cassio quod inter imagines maiorum etiam C  Cassi effigiem coluisset, ita inscriptam 'duci partium': quippe semina belli civilis et defectionem a domo Caesarum quaesitam; ac ne memoria tantum infensi nominis ad discordias uteretur, adsumpsisse L  Silanum, iuvenem genere nobilem, animo praeruptum, quem novis rebus ostentaret